હાર્દિક સાથે વિવિધ સમાજ એકમંચ પરઃ હાર્દિકના ગઇકાલે યોજાયેલા મહાક્રાંતિ સંમેલનમાં વિવિધ સમાજને એકમંચ પર એકઠો કરવામાં આયોજકો સફળ રહ્યા હતાં. ઉપલી ત્રણ તસ્વીરમાં પાટીદાર સમાજના યુવાનો અને દિકરીઓ દ્વારા હાર્દિકનું હારતોરા અને કુમકુમ તિલક કરી થઇ રહેલું સન્માન-સ્વાગત નજરે પડે છે. નીચેની તસ્વીરમાં રાજપૂત સમાજની કરણી સેનાના સ્થાનિક આગેવાન જે. પી. જાડેજા, ભરતસિંહ જાડેજા, ક્રિપાલસિંહ જાડેજા અને રાજભા ઝાલાનું સન્માન હાર્દિક દ્વારા થઇ રહેલું, ત્યાર પછીની તસ્વીરમાં ભરવાડ સમાજના યુવાન કોંગ્રેસી કાર્યકર રાજુ ઝુંઝાનું સન્માન, ત્રીજી તસ્વીરમાં કોંગ્રેસના યુવા આગેવાન જયકિશનસિંહ ઝાલા, વિજયસિંહ જાડેજા, પિન્ટૂભાઇ ઝાલા અને અન્ય ક્ષત્રિય યુવાનો નજરે પડે છે. ચોથી તસ્વીરમાં સરદાર પટેલનું ચિત્ર હાર્દિકને અર્પણ કરતાં યુવાનો તથા નીચેની તસ્વીરમાં કોંગ્રેસના આગેવાન બાબુભાઇ ડાભી અને અન્યો હાર્દિકનો ઉત્સાહ વધારતાં નજરે પડે છે. હાર્દિકને ભેટમાં અપાયેલી તલવારને માથે લગાડી મા ભવાની રૂપની આરાધના કરતાં હાર્દિક પટેલની લાક્ષણીક તસ્વીર જોઇ શકાય છે (ફોટોઃ સંદિપ બગથરીયા)